*Projekts*

2015.gada Noteikumi Nr.\_\_\_\_\_\_

Rīgā (prot. Nr. ­­ .§)

Grozījumi Ministru kabineta 2013.gada 12.novembra noteikumos Nr.1316 „Kārtība, kādā aprēķina un piešķir bāzes finansējumu zinātniskajām institūcijām”

Izdoti saskaņā ar Zinātniskās darbības likuma

38.panta pirmo daļu

Izdarīt Ministru kabineta 2013.gada 12.novembra noteikumos Nr.1316 „Kārtība, kādā aprēķina un piešķir bāzes finansējumu zinātniskajām institūcijām” (Latvijas Vēstnesis, 2013, 236.nr.; 2014, 220.nr.) šādus grozījumus:

1. Aizstāt noteikumu tekstā vārdu “pielikums” (attiecīgā locījumā) ar skaitli un vārdu “1.pielikums” (attiecīgā locījumā).

2. Papildināt noteikumus ar 7.1 punktu šādā redakcijā:

“7.1 Bāzes finansējumu aprēķina zinātniskajai institūcijai, kurā zinātniskā personāla pārstāvju skaits, kur katram no tiem slodze kalendārā gada griezumā  ir vismaz 0,25 pilna darba laika ekvivalenta izteiksmē, ir ne mazāks kā:

7.11. valsts zinātniskajiem institūtiem un valsts dibinātajām universitātēm, valsts dibināto augstskolu zinātniskajiem institūtiem – 25 (pilna darba laika ekvivalenta izteiksmē);

7.12. valsts dibinātajām augstskolām un valsts dibinātajām akadēmijām, izņemot valsts dibinātās akadēmijas, kuras ir Kultūras ministrijas padotībā – 10 (pilna darba laika ekvivalenta izteiksmē);

7.13. valsts dibinātajām akadēmijām, kuras ir Kultūras ministrijas padotībā – 5 (pilna darba laika ekvivalenta izteiksmē).”

3. Izteikt 8.punktu šādā redakcijā:

“8. Bāzes finansējumu zinātniskajai institūcijai, pamatojoties uz šo noteikumu 10.punktā minētajā kārtībā un termiņā iesniegto informāciju, kura tiek izmantota zinātnes bāzes finansējuma aprēķināšanai zinātniskās institūcijas profesoru, asociēto profesoru, docentu, lektoru un asistentu zinātniskās darbības nodrošināšanai, neaprēķina un nepiešķir, ja personas minētajos akadēmiskajos amatos strādā normālu darba laiku atbilstoši darba tiesības regulējošiem normatīvajiem aktiem.”

4. Izteikt 11.punktu šādā redakcijā:

“11. Pamatojoties uz šo noteikumu 10.punktā minētajā kārtībā un termiņā iesniegto informāciju, Izglītības un zinātnes ministrija līdz kārtējā finansēšanas perioda 1.novembrim aprēķina katrai zinātniskajai institūcijai nepieciešamo bāzes finansējumu nākamajam finansēšanas periodam. Bāzes finansējumu zinātniskajai institūcijai Izglītības un zinātnes ministrija, ievērojot šim mērķim valsts budžetā kārtējam gadam piešķirto kopējo finanšu apmēru, piešķir, pamatojoties uz tās noslēgtu līgumu ar zinātnisko institūciju par sasniedzamajiem zinātniskās darbības rezultātiem vai pamatojoties uz trīspusēju līgumu par sasniedzamajiem zinātniskās darbības rezultātiem, kas noslēgts starp Izglītības un zinātnes ministriju, nozares ministriju un tās pārraudzībā esošo zinātnisko institūciju.”

5. Papildināt noteikumus ar 11.3punktu šādā redakcijā:

“11.3 Papildus bāzes finansējumam, ko aprēķina atbilstoši šo noteikumu 2.punktam, Izglītības un zinātnes ministrija aprēķina un piešķir:

11.31.bāzes finansējumu zinātniskajai institūcijai, kas piedalās Eiropas Savienības struktūrfondu darbības programmas "Uzņēmējdarbība un inovācijas" 2.1.1.pasākuma "Zinātne, pētniecība un attīstība" 2.1.1.3.3.apakšaktivitātes "Zinātnisko institūciju institucionālās kapacitātes attīstība" projektā. Minēto finansējumu veido zinātniskajai institūcijai pievienoto konsolidēto funkcionālo vienību bāzes finansējums, kas tām aprēķināts par zinātniskā personāla skaitu pilna darba laika ekvivalenta izteiksmē un zinātniskās darbības rādītājiem iepriekšējā finansēšanas periodā atbilstoši šo noteikumu 2.punktam;

11.32. bāzes finansējumu valsts dibināto augstskolu akadēmiskā personāla, kas veic zinātnisko darbību – profesoru, asociēto profesoru un docentu – pētnieciskā darba daļējai nodrošināšanai. Minēto finansējumu piešķir, pamatojoties uz valsts dibināto augstskolu informāciju, kas iesniegta Izglītības un zinātnes ministrijā līdz kārtējā finansēšanas perioda 1.aprīlim saskaņā ar šo noteikumu 2.pielikumu, lai nodrošinātu zinātniskās darbības attīstību augstākās izglītības iestādēs. Šis finansējums tiek aprēķināts kā viena astotā daļa pilna darba laika slodzes atbilstoši profesora zemākajai mēneša darba algas likmei saskaņā ar normatīviem par pedagogu darba samaksu un attiecas uz tiem akadēmiskā personāla pārstāvjiem, kas nav ievēlēti kā vadošie pētnieki, pētnieki vai zinātniskie asistenti attiecīgajā augstskolā.”

6.  Papildināt noteikumus ar 25., 26., 27. un 28.punktu šādā redakcijā:

“25. Šo noteikumu 11.31.apakšpunkts ir spēkā līdz 2016.gada 31.decembrim.”

26. Šo noteikumu 11.3 2.apakšpunkts stājas spēkā 2016.gada 1.janvārī. Šajā apakšpunktā minēto bāzes finansējumu 2016.gadam Izglītības un zinātnes ministrija aprēķina kā vienu sešpadsmito daļu pilna darba laika slodzes atbilstoši profesora zemākajai mēneša darba algas likmei saskaņā ar normatīviem par pedagogu darba samaksu, pamatojoties uz valsts dibināto augstskolu līdz 2016.gada 1.aprīlim Izglītības un zinātnes ministrijā iesniegto informāciju par 2015.gadā tajās nodarbinātā akadēmiskā personāla, kas veic zinātnisko darbību, skaitu pilna darba laika ekvivalenta izteiksmē. Bāzes finansējuma aprēķinu uz šo datu pamata Izglītības un zinātnes ministrija veic līdz 2016.gada 1. oktobrim.”

27. Šo noteikumu 7.1 punkts attiecībā uz zinātniskā personāla pārstāvjuskaita minimumu un 11.punkts attiecībā uz bāzes finansējuma piešķiršanu, pamatojoties uz līgumu par sasniedzamajiem zinātniskās darbības rezultātiem, stājas spēkā 2017.gada 1.janvārī.

28. Šo noteikumu 7.1 punkts attiecībā uz zinātniskā personāla pārstāvjaslodzes lielumu stājas spēkā 2018.gada 1.janvārī.”

7. Papildināt noteikumus ar 2.pielikumu šādā redakcijā:

“2.pielikums

Ministru kabineta 2013.gada 12.novembra noteikumiem Nr.1316

**Veidlapa datu iesniegšanai par valsts dibinātā augstskolā nodarbināto akadēmisko personālu, kas veic zinātnisko darbību**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.p.k.** | **Vārds, uzvārds** | **Personas kods** | **Zinātnes nozare, apakšnozare** | **Amats** (profesors, asociētais profesors vai docents\*) | **Struktūrvienība** | **Nostrādāto stundu skaits** | **Nodarbinātība PLE izteiksmē** |
| 1 |  |  |  |  |  |  |  |
| 2 |  |  |  |  |  |  |  |
| ... |  |  |  |  |  |  |  |

\* Profesori, asociētie profesori un docenti, kas minētajos akadēmiskajos amatos strādā normālu darba laiku atbilstoši darba tiesības regulējošiem normatīvajiem aktiem un nav ievēlēti kā vadošie pētnieki, pētnieki vai zinātniskie asistenti.”

Ministru prezidente Laimdota Straujuma

Izglītības un zinātnes ministre Mārīte Seile

Iesniedzēja:

Izglītības un zinātnes ministre Mārīte Seile

Vizē:

Valsts sekretāre Līga Lejiņa

12.11.2015

768

L.Treimane

Laura.Treimane@izm.gov.lv

|  |
| --- |
| 67047966 |

|  |
| --- |
|  |
|  |
|  |